Медински Урыстәылеи Украинеи реиқәшаҳаҭра атекст аус адулара мшаԥы 4 рзы еиҭалагоит иҳәеит
16:05 03.04.2022 (ирҿыцуп: 16:07 03.04.2022)
© Sputnik / Александр КряжевРоссийская делегация прибыла в Белоруссию на переговоры
© Sputnik / Александр Кряжев/
Урыстәылеи Украинеи реиҿцәажәарақәа авидеоконференциа арежим ала имҩаԥысуеит.
АҞӘА, мшаԥы 3 - Sputnik. Урыстәылатәи аделегациа аиҳабы, атәыла ахада ицхырааҩ Владимир Медински аҳәамҭа ҟаиҵеит украинатәи агани дареи реиқәшаҳаҭра атекст аекспертцәеи аделегациақәа рнапхгаҩцәеи аус адулара иалагоит ашәахьа ҳәа.
"Ишьақәсырӷәӷәоит аекспертцәеи аделегациақәа рхадацәеи рыҩаӡарала аиқәшаҳаҭра атекст ала мшаԥы 1-2 рзы ицоз аусура ишацнаҵо ашәахьа аонлаин-формат ала", - ҳәа иҩит Медински и-Telegram-канал аҿы.
Хәажәкыра 24 раахыс Украина абџьарахыхра амҩаԥгаразы арратә аоперациа ҷыда цоит. Урыстәыла ахада Владимир Путин иҳәеит уи хықәкыс ишамоу киевтәи арежим аҟынтәи аашықәса агеноцид иҭагылоу ауааԥсыра рыхьчара. Урыстәылатәи Арбџьармчқәа икылкааны иқәыргоит арратә хыбрақәа, аҭынчуааԥсыреи аграждантә инфраструктуреи ԥырхага рымҭакәа.